./data/phi0474/phi014/phi0474.phi014.perseus-lat2.xml
quis vero C Gaio				Laelio comior fuit, quis iucundior eodem ex				studio isto, quis illo gravior, sapientior? possum de L Lucio Philo, de C Gaio					Gallo dicere haec eadem, sed te domum iam				deducam tuam  quemquamne existimas Catone, proavo tuo, commodiorem,				communiorem, moderatiorem fuisse ad omnem rationem humanitatis? de cuius				praestanti virtute cum vere graviterque diceres, domesticum te habere dixisti				exemplum ad imitandum  est illud quidem exemplum tibi propositum domi,				sed tamen naturae similitudo illius ad te magis qui ab illo				ortus es quam ad unum quemque nostrum pervenire potuit, ad				imitandum vero tam mihi propositum exemplar illud est quam tibi  sed si				illius comitatem et facilitatem tuae gravitati severitatique asperseris, non ista				quidem erunt meliora, quae nunc sunt optima, sed certe condita iucundius